 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ግብረ መልሲ ቀዳማይ ሚኒስተር ኣብዪ ኣሕመድ ኣብ ጉዳይ ሃጫሉ ሁንዴሳ 30 ሰነ 2020 ምንጪ ስእሊ, ETV ቀዳማይ ሚኒስትር ኣብዪ ኣሕመድ ኣማሲኡ ኣብ ሃገራዊ ቴሌቪዥደን ቀሪቡ ብቅትለት ሃጫሉ ሁንዴሳ ዝተሰመዖ ሓዘን ብምግላጽ መልእኽቲ ኣመሓላሊፉ እቲ ናይ ኣርቲስት ሃጫሉ ቅትለት ምስ ኣብ ዝሓለፉ ክልተ ዓምታት ኣብ ተመሳሳሊ ወርሓት ዝተፈጸሙ ዛጊድ ዕልባት ዘይረኸቡ ክስተታት ኣተኣሳሲርዎ ኣብዪ ኣሕመድ ኣብቲ ናይ ሎሚ መልእኽቱ ኣብ ሰለስቲኣን ኣዋርሕ ሰነ ጉዕዝና ናይ ምዕንቃፍን ደም ናይ ምፍሳስን ፈተነታት ተገይሮም ኢሉ ኣብ 15 ሰነ 2011 ዓም ኣብ ናይ ድጋፍ ሰልፊ ኣደባባይ ፈተነ ቅትለት ከምዝተገበረሉ ዝተገለጸ ክስተትን ኣብ 16 ሰነ 2010 ዓም ድማ ኣብ ልዕሊ ክልተ ጀነራላት እታ ሃገርን ኣመራርሓ መንግስቲ ክልል ኣምሓራን ዝተፈጸመ ቅትለትን ዘዘኻኽር እዩ ስድራ እቶም ግዳያት በቲ ከይዲ ፍርዲ ዕጉባት ከምዘይኮኑ እዮም ዝገልጹ እቲ ቀዳማይ ሚኒስተር እቲ ናይ ትማሊ ክስተት ጉዳዩ ብቐጥታ ዘይምልከቶ ሰብ ብምቕታል ፍርሕን ራዕድን ሕድሕዳዊ ጎንጺን ንምፍጣር ዝዓለመ እዩ ኢሉ ነቲ ናይ ጸላእትና ዝበሎ እኲይ ተግባር ከይዕወት ህዝቢ ምስ መንግስቲ ሓቢሩ ክሰርሕውን ጸዊዑ እቶም ጸላእትና ዝበሎም ንመን ከምዝኾነ ኣይረቑሕን እንተኾነ ኣብታ ሃገር ምስ ምንዋሕ መበል 6ይ መረጻ ተኣሳሲሩ ወጥሪ ሰፊኑ ከምዘሎ ይፍለጥ ነቶም ጸላእትና ዝብሎም እቲ ኲናት ኣብ ወርሒ ሰነ ኣብ ኣዲስ ኣበባ ጀሚርና ኣብኡ ክንውደኦ ኢና ብምባል ቀተልትቲ ጉጅለታት ኣዋፊሮም መንግስቲ እናፍሸለ ከምዝመጽአ ይኸስስ ብዛዕባ ገበነኛታት ቅትለት ሃጫሉ ፖሊስ ኣብ ምጽራይ ከምዝርከብ እንትገልጽ ኣብዪ ኣሕመድን ፕረዚደንት ክልል ኦሮምያ ኣይተ ሺመልስ ግን ጸላእትና ዝብልዎም ህዝቢ ኦሮሞ ምስ ካልእ ህዝቢ ንምብላዕ ዓሊሞም ዝፈጸምዎ ተግባር ክብል ይኸሱ ኣለዉ ካልኦትከ እንታይ ኢሎም? 